מטורללות, אחת נסעה לטיבט ולומדת רוחניות, ככה הוא אומר, והשנייה קרעה לעצמה את התחת עם ונטילטור ומישקה לקח הלוואות, הלך לרופאים הכי טובים והיום ההיא מהתחת הקרוע גרה במדבר על יד מצפה רמון, מדברת עם אלוהים, שמה טבעות על איות, לאיתור, בשביל החברה להגנת הטבע, מזדיינת מזרע מלאכותי, שותה שמן זית ואוכלת תאנים שהחבר שלה עם השערות עד התחת והעגיל באוזן מביא לה מהגליל, שרה תפילות על יד המכתש, ומישקה המסכן עוד עוזר לכל אלה, וממה?  מהפנסיה המחורבנת שלו, וגם לבן הזה שלו הגאון הוא עוזר, כי הוא אומר שלגאונים לא מפרגנים, כי אצלנו זה אחד בצוואר של השני, והוא עוזר לבנות שהן בכלל לא שלו ושוכח את הבן הגדול שלו במיאמי, ג'ק, קודם היה יעקב, והוא עשיר גדול, יש לו מסעדות, או קראחנים, לך תדע, במיאמי, ועשה כסף. הוא כתב למישקה לבוא למיאמי וזה כל הזמן כותב לו, אולי, אולי, אולי. ואז ההוא כתב: אבא, אני בעצמי מזדקן, תבוא לפני שאני ילך קקן, כי בגיל ארבעים וחמש די מתים מהתקפי לב, ואני אולי נפולת של נמושות שאמר רבין, אבל טוב לי נמושה מאושרת עם בריכת שחייה ויכטה, מנפולת עם כרס וחריץ בתחת מאחור, מעל המכנסיים במנגלים בדרך